הושי (זמר)

קוואן סון-יאנג (בקוריאנית: 권순영; נולד ב-15 ביוני 1996), הידוע בשם הבמה שלו הושי (호시), הוא זמר ורקדן דרום קוריאני. הוא מנוהל על ידי סוכנות פלדיס אנטרטיינמנט, והוא חבר בלהקת הבנים הדרום קוריאנית סבנטין. כמו כן הוא המנהיג של ה-performance team וחלק מתתי-הלהקות שלה BSS ו-Hoshi X Woozi. הושי הופיע לראשונה כזמר סולו עם "Spider" ב-2 באפריל 2021.

 ראשית חייו 
קוואן סון-יאנג נולד ב-15 ביוני 1996, בנמיאנגג'ו, מחוז קיונגי, דרום קוריאה. הוא למד בתיכון מסאוק (Maseok High School).

 קריירה 
 2011–2014: טרום בכורה 
הושי הצטרף ל-פלדיס אנטרטיינמט בסוף 2012, שם עבר הכשרה במשך ארבע שנים. בשנת 2013, הוא הופיע בתוכנית הריאליטי, "Seventeen TV", תוכנית שהציגה את המתאמנים של פלדיס וחשפה את המועמדים להרכב הסופי של להקת הבנים סבנטין לפני הופעת הבכורה הרשמית שלהם. התוכנית שודרה בפלטפורמת Ustream, שם החניכים הראו את עצמם מתאמנים, שרים, יוצרים כוריאוגרפיות ומשחקים. התוכנית כללה גם השתתפות בהופעות חיות בשם: Like Seventeen.

 2015–הווה: סבנטין ופעילויות סולו 
בשנת 2015, הושי הופיע לראשונה כחבר בלהקת הבנים הדרום קוריאנית סבנטין עם המיני-אלבום 17 Carat ב-29 במאי. לצד החברים Seungkwan ו-DK, הושי הקים את תת-הלהקה של סבנטין בשם, BSS. השלישייה הוציאה את הסינגל הראשון שלה "Just Do It" ב-21 במרץ 2018.

ב-2 באפריל 2021, הושי הוציא את שיר הסולו הראשון שלו, "Spider". הושי לקח חלק בכל תהליך ההפקה של השיר, כולל כתיבת המילים והכוריאוגרפיה. בשנת 2023, הושי וחברו ללהקה ג'ושוע לוהקו לתוכנית הריאליטי "Bro and Marble" של TVING לצד יו יאון-סוק, לי דונג-הווי, קיוהיון, ג'י סוק-ג'ין, ג'ו סה-הו ולי סונג-גי.

ב-19 בפברואר 2025, סוכנות פלדיס אנטרטיינמנט הודיעה כי הושי יופיע לראשונה בתת-להקה עם ווזי בשם Hoshi X Woozi, עם יציאת הסינגל-אלבום בשם Beam ב-10 במרץ. מאוחר יותר באותה שנה, ביום הולדתו ה-29, הוא הוציא את השיר "I Want You Back".

 מיזמים אחרים 
 קמפיינים 
הושי מונה על ידי מותגים שונים לשמש כפרזנטור שלהם. ביולי 2023, הוא נבחר לשגריר ביפן של מותג הקוסמטיקה הדרום קוריאני d'Alba לפני שקודם לשגריר הגלובלי של המותג באסיה. באוקטובר 2023, הושי הוכרז כשגריר הראשון של מותג הקימצ'י הביתי הדרום קוריאני – Jongga.

באוגוסט 2024, הושי וחבר להקת סבנטין S.Coups הפכו לשגרירי המותג של NARS קוריאה, כשהשיקו את השותפות בצילומי שער לגיליון ספטמבר של מגזין Allure Korea. בינואר 2025, הם נבחרו לשמש כפרזנטורים לקולקציית NARS Amor במהדורה מוגבלת של המותג.

 אופנה 
ממוזער|הושי בפתיחה חדשה של דיזל בסיאול בשנת 2024
ב-19 בינואר 2023, הושי הופיע לראשונה בשבוע האופנה בפריז, כאשר השתתף בתצוגת בגדי הגברים סתיו/חורף 2023–2024 של אלכסנדר מתיוסי, שנערכה על ידי בית האופנה היוקרתי הצרפתי AMI Paris. לאחר שהשתתף בתצוגת סתיו 2024 של מותג הג'ינס היוקרתי דיזל במילאנו, הושי הוכרז כשגריר המותג באזור אסיה-פסיפיק ביולי 2024.

 נדבנות 
במרץ 2020 נודע כי הושי תרם באופן אישי 50 מיליון וון דרום-קוריאני (כ-42,694 דולר) לארגון Hope Bridge National Disaster Relief Association. התרומה נועדה לרכישת ציוד לבידוד והגנה עבור אנשים נזקקים שנפגעו מ-COVID-19 ולתמיכה בצוותי הרפואה והמתנדבים. באפריל 2020, אביו של הושי, קוון היוק-דו, ביקר מטעמו במרכז הרווחה המנהלתי בהוודו-דונג, נמיאנגג'ו, והעביר ציוד מים מעוקרים וידידותיים לסביבה בשווי 1.54 מיליון וון לארגון Gyeonggi Community Chest of Korea. ב-29 באוקטובר 2020, בית הספר התיכון מסאוק במחוז קיונגי הודיע כי הושי תרם 23.1 מיליון וון למלגות לתלמידים נזקקים.

על פי ארגון Gyeonggi Northern Social Welfare Community Chest, הושי תרם 100 מיליון וון לקרן הרווחה של נמיאנגג'ו ב-10 ביוני 2021, והצטרף לחברת הכבוד, מועדון של תורמים בעלי ערך גבוה. התרומה של הושי התקיימה לציון יום הולדתו ה-26, והוא הצטרף לפעילויות החסות לאחר ששמע שיותר ויותר אנשים באזור זקוקים לעזרה. הסכום ישמש לטובת נזקקים כמו ילדים שנפגעו, משפחות חד-הוריות, אנשים עם מוגבלויות ועוד, דרך מרכזי טיפול בנמסאנג'ו.

בדצמבר 2021, קיבל הושי תעודת הוקרה מהעיר נמיאנגג'ו על תרומתו הרבה.

 חיים אישיים 
 שירות צבאי 
הושי החל את שירותו הצבאי בצבא דרום קוריאה ב-16 בספטמבר 2025, כחייל בשירות פעיל.

 דיסקוגרפיה 
 סינגלים 
שם שנה מיקומי שיא בתרשים אלבום קוריאה ארצות הברית "Spider" 2021 – 5לא חלק מאלבום "Screen Time" 2023 129 –Screen Time "—" מציין שירים שלא נכנסו למצעדים או שלא יצאו באותו אזור.

 שירים נוספים במצעדים 
שם שנה מיקומי שיא בתרשים אלבוםקוריאה "Damage" 2025 47 Happy Burstday

קישורים חיצוניים

 הערות שוליים 

קטגוריה:זמרים דרום קוריאנים
קטגוריה:ילידי 1996